ฟรีดริช วิลเฮ็ล์ม โยเซฟ เชลลิง

ฟรีดริช วิลเฮ็ล์ม โยเซฟ เชลลิง () เป็นนักปรัชญาชาวเยอรมัน ประวัติศาสตร์ปรัชญามาตรฐานมักมองว่าเขาเป็นจุดกึ่งกลางในการพัฒนาของลัทธิอุดมคตินิยมเยอรมัน โดยจัดวางเขาไว้ระหว่างโยฮัน ก็อทลีพ ฟิชเทอ ผู้เป็นอาจารย์ของเขาและเกออร์ค วิลเฮ็ล์ม ฟรีดริช เฮเกิล ซึ่งเคยเป็นเพื่อนร่วมห้องในมหาวิทยาลัย เป็นเพื่อนสนิทในระยะแรก และต่อมากลายเป็นคู่แข่งกัน การตีความปรัชญาของเชลลิงถือว่าเป็นเรื่องยาก เนื่องจากลักษณะที่เปลี่ยนแปลงและพัฒนาไปตลอดเวลาของแนวคิดของเขา

โดยรวมแล้ว แนวคิดทางปรัชญาของเชลลิงมักถูกละเลย โดยเฉพาะอย่างยิ่งในโลกที่พูดภาษาอังกฤษ

ประวัติ
เชลลิงเกิดเมื่อวันที่ 27 มกราคม ค.ศ. 1775 ที่เลออนแบร์ค ในดัชชีเวือร์ทเทิมแบร์ค (ปัจจุบันคือรัฐบาเดิน-เวือร์ทเทิมแบร์ค) จักรวรรดิโรมันอันศักดิ์สิทธิ์ เป็นบุตรของนายโยเซฟ ฟรีดริช เชลลิง (Joseph Friedrich Schelling) กับนางก็อทลีบีน มารี (Gottliebin Marie) เด็กชายเชลลิงเข้าเรียนที่โรงเรียนโบสถ์เบเบินเฮาเซิน ใกล้กับเมืองทือบิงเงิน ซึ่งบิดาของเขาเป็นอนุศาสนาจารย์และนักตะวันออกศึกษาที่โรงเรียนนั้น ในปีค.ศ. 1783 เชลลิงเข้าเรียนที่โรงเรียนละตินในเนือร์ทิงเงิน (Nürtingen) และได้รู้จักกับฟรีดริช เฮิลเดอร์ลิง ซึ่งแก่กว่าห้าปี ต่อมาในปีค.ศ. 1790 เชลลิงในวันสิบห้าปีเข้าเรียนที่สถาบันพระคริสตธรรมทือบิงเงิน (Tübinger Stift) เร็วกว่าคนปกติถึงห้าปีJohn Morley (ed.), The Fortnightly Review, Voll. 10, 12, London: Chapman & Hall, 1870, p. 500. ที่ศาสนวิชชาลัย เชลลิงได้เป็นเพื่อนร่วมห้องกับเฮเกิลและเฮิลเดอร์ลิง จนทั้งสามสนิทนสมกัน

เมื่อเชลลิงได้ศึกษาเรื่องปิตาจารย์แห่งคริสตจักรและปรัชญากรีกโบราณ ความสนใจทางด้านเทววิทยาก็ค่อยเบนไปหาวิชาปรัชญา เชลลิงจบการศึกษามหาบัณฑิตในปีค.ศ. 1792 และจบการศึกษาระดับดุษฎีบัณฑิตในปีค.ศ. 1795 ขณะเดียวกัน เขาก็เริ่มอ่านหนังสือของอิมมานูเอล คานต์ และโยฮัน ก็อทลีบ ฟิชเทอร์ ซึ่งมีอิทธิพลทางความคิดต่อเขาอย่างมาก ต่อมาในปีค.ศ. 1797 เชลลิงไปเยือนเมืองไลพ์ซิชในฐานะอาจารย์พิเศษและผู้ปกครองเด็กสองคนที่ตระกูลขุนนางฝากฝัง เชลลิงถือโอกาสเข้าเป็นอาจารย์ที่มหาวิทยาลัยไลพ์ซิช เขาลุ่มหลงศาสตร์สมัยใหม่อย่างวิชาเคมีและชีววิทยา เขาได้ไปเยือนเมืองเดรสเดินในปีเดียวกัน และมีโอกาสได้พบกับสองพี่น้องชเลเกิล รวมทั้งโนวาลิสRobert J. Richards, The Romantic Conception of Life: Science and Philosophy in the Age of Goethe (2002), p. 149.

อ้างอิง

หมวดหมู่:นักปรัชญาชาวเยอรมัน
หมวดหมู่:ศิษย์เก่าจากมหาวิทยาลัยไลพ์ซิช